# Thelma Cabrera

Thelma Cabrera Pérez de Sánchez (El Asintal, 21 de setembre de 1970) és una activista i política guatemalenca d'origen mam. Cabrera va ser candidata presidencial el 2019 pel partit Moviment per a l'Alliberament dels Pobles.

## Trajectòria

Cabrera va néixer al Asintal, a la costa oest de Guatemala, al departament de Retalhuleu, on va casar-se als 15 anys. Filla de Timoteo Cabrera i Santos Victoria Pérez, una família camperola i empobrida. Durant la seva infància Cabrera va treballar amb els pares i germans en els conreus de cafè.
Cabrera ha estat una membre activa del Comitè de Desenvolupament Camperol (CODECA), una organització de drets humans de base que lluita per la terra i treballa per revertir la situació de pobresa a les àrees rurals de Guatemala.
El juny del 2019, Cabrera figurava en cinquè lloc a les enquestes electorals. Després de les eleccions generals, es va posicionar en quart lloc amb un 10,3 % dels vots. En finalitzar el recompte electoral, Sandra Torres va obtenir el 26 % dels vots i Alejandro Giammattei el 15%, passant ambdós a la segona volta a l'agost del 2019 i quedant Cabrera fora de la cursa electoral.
El desembre de 2022, Cabrera va ser proclamada com a precandidata a la presidència juntament amb el procurador dels drets humans Jordán Rodas com a candidat a la vicepresidència. Finalment, el binomi presidencial del Moviment per a l'Alliberament dels Pobles (MLP) no va ser inscrit pel Registre de Ciutadans del Tribunal Suprem Electoral per una controvèrsia burocràtica.
El MLP va organitzar manifestacions i vagues per a exigir la seva participació a les eleccions presidencials davant del que considerava un frau electoral anticipat. La situació de Cabrera i Rodas va ser comparada amb la situació de Thelma Aldana i Edwin Escobar Hill, els precandidats presidencials que van quedar fora de les eleccions generals del 2019 per problemes amb el finiquito.

## Referències

* ↑ Arnal, Andrés. «L'oligarquia guatemalenca té por de la nostra proposta política». Directa, 05-04-2023. [Consulta: 20 abril 2023].
* ↑ Lakhani, Nina «Thelma Cabrera: indigenous, female and shaking up Guatemala's election». , 15-06-2019 [Consulta: 15 juny 2019].
* ↑ Gonzalez. «Thelma Cabrera Aspires to Be the First Indigenous Woman President of Guatemala» (en anglès). Cultural Survival, 12-06-2019. [Consulta: 15 juny 2019].
* ↑ Gereda. «¿Quién es Thelma Cabrerar?» (en castellà). Narrativa y Ensayo. [Consulta: 15 juny 2019].
* ↑ «CODECA: "nos han satanizado diciendo que es solo robo de energía eléctrica”» (en castellà). Con Criterio, 09-08-2021. [Consulta: 26 abril 2022].
* ↑ Abbott. «Former first lady leads in Guatemala election». Aljazeera, 17-06-2019. [Consulta: 18 juny 2019].
* ↑ «Decisión Libre 2023: MLP proclama a Thelma Cabrera y Jordán Rodas Andrade como su binomio para las elecciones generales 2023». Prensa Libre. [Consulta: 28 desembre 2022].
* ↑ García, Jody. «Los tres frentes que amenazan el binomio del MLP, y cómo se prepara el partido» (en castellà). Plaza Pública, 27-01-2023. [Consulta: 7 març 2023].
* 1 2 García, Jody. «MLP bloqueado: Contraloría y PDH presentaron la misma denuncia con horas de diferencia» (en castellà). Plaza Pública, 07-02-2023. [Consulta: 7 març 2023].
* ↑ «Fallo de la CC mantiene fuera de contienda electoral a Thelma Cabrera y Jordán Rodas, mientras sentencia de la CSJ sigue detenida» (en castellà). Prensa Libre, 07-03-2023. [Consulta: 7 març 2023].
* ↑ «MLP y Jordán Rodas avalan bloqueos de Codeca» (en castellà). La Hora, 21-02-2023. [Consulta: 7 març 2023].